gl en gl fr gl gl gl es pt en gl war gl es gl es gl es gl gl gl gl it gl gl es gl gl gl gl gl gl it en gl gl fr gl gl gl gl gl gl gl gl gl gl gl gl it gl gl gl gl gl en gl en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en es gl gl gl gl
A Xunta continúa poñendo ao servizo das persoas o coñecemento adquirido no polo aeroespacial - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ A Xunta continúa poñendo ao servizo das persoas o coñecemento adquirido no polo aeroespacial
A Xunta continúa poñendo ao servizo das persoas o coñecemento adquirido no polo aeroespacial
Mai 13, 2022 | Sala de prensa | 0 comments
O vicepresidente segundo e conselleiro de Economía, Empresa e Innovación en funcións, Francisco Conde, asistiu a unha xornada de presentación da licitación por 6,5 millóns de euros para seguir incorporando novas solucións innovadoras con vehículos non tripulados aos servizos públicos
A convocatoria, aberta á presentación de propostas ata o 30 de maio, permitirá ampliar o ámbito de actuación e aplicación destas tecnoloxías nas emerxencias sanitarias e sociais e na xestión forestal e dos recursos mariños
Santiago de Compostela, 13 de maio de 2022. A Xunta continúa poñendo ao servizo das persoas o coñecemento adquirido no Polo Aeroespacial de Galicia, e así, ata o vindeiro 30 de maio está aberta a presentación de propostas á nova licitación por 6,5 millóns de euros para a adquisición de novas solucións innovadoras con vehículos non tripulados aplicadas ás emerxencias sanitarias e sociais e á xestión forestal e dos recursos mariños.
O vicepresidente segundo e conselleiro de Economía, Empresa e Innovación en funcións, Francisco Conde, asistiu hoxe na Axencia Galega de Innovación a unha xornada técnica sobre esta iniciativa que forma parte do Plan Estratéxico 2025 do Polo Aeroespacial, coa que o Goberno galego busca impulsar a compra inmediata de solucións innovadoras moi próximas ao mercado, e polo tanto realizables en menos de 12 meses, que poden partir de resultados intermedios do período anterior do Polo Aeroespacial de Galicia ou doutros avances tecnolóxicos, para a súa incorporación a curto prazo á carteira de servizos da Xunta de Galicia.
Tal e como se explicou na xornada, a fórmula da licitación é a da Asociación para a Innovación, coa que se consegue un dobre obxectivo. Por un lado, mellorar a eficiencia dos servizos públicos e, por outro, validar, testar e ser o primeiro cliente das solucións e produtos desenvolvidos polas empresas e centros de coñecemento, permitíndolles a futuro un mellor posicionamento no mercado global e apoiando de forma específica ás pequenas e medianas empresas.
Con esta nova licitación, seguirase ampliando o ámbito de actuación e aplicación dos sistemas non tripulados dentro dos servizos públicos da Administración. Así, os proxectos deberán centrarse, en concreto, no desenvolvemento e adquisición de solucións innovadoras por medio de vehículos non tripulados (UAVs) para a atención sanitaria urxente no Camiño de Santiago; a monitoraxe de zonas forestais para a prevención, extinción de incendios e restauración post-incendios; a inspección e vixilancia pesqueira, marisqueira e acuícola; a localización de persoas extraviadas; e para a análise de poboacións de sementes de mexillón e especies cohabitantes.
Con esta licitación o Polo Aeroespacial de Galicia continuará impulsando a colaboración público-privada no eido da innovación e a industria, co obxectivo de promover a participación fundamentalmente de pemes e dos centros de coñecemento no desenvolvemento de solucións innovadoras.
Adicionalmente a esta nova licitación de 6,5 millóns de euros, xa se destinan neste momento 2,9 millóns a despregar e incorporar na carteira de servizos da Xunta solucións da primeira licitación lanzada en 2018, pensadas para a xestión do territorio, o control de pragas forestais e a calidade das augas.
O Polo Aeroespacial de Galicia é unha iniciativa estratéxica con gran capacidade transformadora e importantes resultados logrados no período 2015-2020: 164 millóns de euros de investimento público-privado mobilizados; máis de 900 profesionais; 60 solucións tecnolóxicas e produtos no mercado dun total de 655 resultados obtidos; e a creación de 24 novas empresas (5 xeradas en Galicia por actores da industria e 19 proxectos empresariais creados ou acelerados a través da Business Factory Aero).
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok